b'\n_START_ARTICLE_\nBionic Woman (televisiosarja)\n_START_SECTION_\nJuoni\n_START_PARAGRAPH_\nSan Franciscossa nuorena naispuolisena baarimikkona toimiva Jaime Sommers (Michelle Ryan) yritt\xc3\xa4\xc3\xa4 el\xc3\xa4tt\xc3\xa4\xc3\xa4 pikkusiskoaan Beccaa heid\xc3\xa4n vanhempiensa kuoltua ennenaikaisesti. Jaime joutuu kuitenkin auto-onnettomuuteen ja h\xc3\xa4nen poikayst\xc3\xa4v\xc3\xa4ns\xc3\xa4 Will Anthros k\xc3\xa4ytt\xc3\xa4\xc3\xa4 ty\xc3\xb6paikkansa salaista ja vasta kokeellista teknologiaa pelastaakseen tytt\xc3\xb6yst\xc3\xa4v\xc3\xa4ns\xc3\xa4 hengen._NEWLINE_Jaime huomaa nopeasti, ettei el\xc3\xa4m\xc3\xa4 ole normaalia h\xc3\xa4neen asennettujen bionisten jalkojen, oikean k\xc3\xa4den ja silm\xc3\xa4n kanssa._NEWLINE_Alkuvaikeuksien j\xc3\xa4lkeen Jaime menee ty\xc3\xb6skentelem\xc3\xa4\xc3\xa4n h\xc3\xa4nen henkens\xc3\xa4 pelastaneeseen Berkut Group organisaatioon.\n_START_SECTION_\nTuotanto\n_START_PARAGRAPH_\nVuonna 2002 USA Network kertoi valinneen Jennifer Anistonin uuteen The Bionic Woman nime\xc3\xa4 kantavan televisiosarjaan.  Projekti ei koskaan edennyt tuotantoon asti._NEWLINE_Vuonna 2006 NBC Universal ilmoitti her\xc3\xa4tt\xc3\xa4v\xc3\xa4ns\xc3\xa4 Bionic Womanin eloon. Taisteluplaneetta Galactican vastaavana tuottajana tunnettu David Eick kiinnitettiin t\xc3\xa4ysin uudennetun sarjan tuottajaksi._NEWLINE_The Hollywood Reporter kertoi tammikuussa 2007 NBC:n tilanneen tunnin mittaisen pilottijakson sarjalle. My\xc3\xb6hemmin toukokuussa NBC vahvisti tilanneensa ensimm\xc3\xa4isen kauden._NEWLINE_Sarjaa kuvattiin kahdeksan jaksoa Vancouverissa vuonna 2007, kunnes k\xc3\xa4sikirjoittajien lakko laittoi sen tauolle. My\xc3\xb6hemmin ilmoitettiin, ettei sarjaa jatketa lakon loputtua._NEWLINE_Uudistetussa sarjassa on paljon eroavaisuuksia alkuper\xc3\xa4iseen verrattuna. Alkuper\xc3\xa4inen The Bionic Woman pohjautui Martin Caidinin romaaniin Cyborg ja siit\xc3\xa4 tehtyyn televisiosarjaan Kuuden miljoonan dollarin mies, eik\xc3\xa4 niihin ole oikeuksia uuden sarjan tuottajilla.'